Nafarroako Parlamentuko Mahaiak, 2021eko martxoaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, zero eta hiru urte bitarteko ikasleentzako haur-eskoletan eskolatzea areagotzeko plangintzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 1ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Nafarroako Alderdi Sozialistak beti agertu du 0-6 zikloko eskolatzearekiko eta, zehazki, 0-3 zikloko eskolatzearekiko konpromisoa.

Duela gutxi LOMLOE onetsi izanak eta lege hori indarrean sartzeak badu eragina hezkuntza-ziklo horretan ere.

Gainera, duela gutxi kontseilari jaunak bere konpromisoa agertu du ziklo horren doakotasunerantz eta unibertsaltasunerantz urratsak egiteko.

Horregatik guztiagatik,

Zer plangintza dauka Nafarroako Gobernuaren Hezkuntza Departamentuak 0 eta 3 urte bitarteko ikasleentzako haur-eskoletan eskolatzea areagotzeko eta doakotasunerantz eta unibertsaltasunerantz urratsak egiteko?

Iruñean, 2021eko otsailaren 25ean

Foru parlamentaria: Jorge Aguirre Oviedo